Krever svar fra statsråden om heltemedalje
SV, Venstre og KrF vil ha alle kortene på bordet om feilaktig pågripelse i Afghanistan.  VG har i over ett år forsøkt å få intervju med forsvarsministeren om operasjonen som tok en murer i Afghanistan, men i årevis ble fremstilt som en pågripelse av en Taliban-leder. To sentrale spørsmål er: Spørsmålene kan avklare om lederne av militærstyrken visste at de hadde tatt feil person eller ikke. Mandag 5. februar møtte VG Bjørn Arild Gram (Sp) etter et foredrag i Oslo: – Tror du på forklaringen til Eirik Kristoffersen om at han ikke visste at feil mann ble pågrepet? – Jeg kommer ikke til å gå noe mer inn i den saken der. Jeg var ikke i det her systemet da og har svart Stortinget på de spørsmålene jeg har fått, sier Gram til VG. Forsvarsministeren har fått tre spørsmål om saken fra Stortinget. Hver gang har han avslått å svare, ved å vise til at informasjonen må holdes hemmelig. – Men de svarene du har gitt er jo at du ikke kan svare på dem? – Ja, men de berører fort spørsmål som er unntatt offentlighet og derfor er det vanskelig å gå i detalj på det spørsmålet, sier Gram. Ola Elvestuen (V) mener Bjørn Arild Gram nå må sørge for en gjennomgang. – Historien som er blitt fortalt i etterkant av operasjonen fremstår som klart feil. Det var ikke en sentral person som ble tatt, sier Elvestuen. Han understreker at de norske soldatene gjorde en veldig god jobb i Afghanistan, også spesialstyrkene, og at han heller ikke har noen grunn til å betvile profesjonaliteten og risikoen ved denne operasjonen. – Det som er viktig er at denne historien fortelles riktig slik at den blir rett. Så må forsvarsministeren ta det arbeidet og de vurderingene opp mot forsvaret som han mener er nødvendige, sier Elvestuen. Ingrid Fiskaa (SV) i Utenriks- og forsvarskomiteen på Stortinget har tidligere stilt spørsmål til forsvarsministeren: Statsråd Bjørn Arild Gram har så langt unnlatt å svare. – Nå må forsvarsministeren sørge for at alle kort blir lagt på bordet og slutte med hemmeligholdet, sier Fiskaa. Og legger til: – Hvis denne saken avdekker en systemsvikt, så er det viktig at systemet blir gjennomgått og forbedret, sier Fiskaa til VG. Nestlederen i Kristelig Folkeparti, Dag Inge Ulstein, mener åpenhet og vilje til læring er helt avgjørende. – Det er derfor både naturlig og nødvendig at departementet svarer ut spørsmålene som stilles. Det vil kunne avfeie spekulasjoner og samtidig være med å forsterke den nødvendige tilliten, sier Ulstein Han mener det er viktig at statsråden svarer. – Det er viktig at vi får svar. Det er ikke noen grunn til at vi ikke skal få svar, og legger til: – Vi har tillit til forsvarssjefen, og den viktige jobben han nå gjør for å bygge opp og styrke kampkraften og forsvaret av landet. Det er uansett ikke en operasjon alene som bekrefter eller avkrefter lederegenskapene som behøves til en slik posisjon. Ine Eriksen Søreide fra Høyre leder Utenriks- og forsvarskomiteen på Stortinget. – Ine Eriksen Søreide har ingen kommentar til denne saken på nåværende tidspunkt, opplyser kommunikasjonssjef Cato Husabø Fossen i Høyre. Eriksen Søreide var forsvarsminister i 2017 da Eirik Kristoffersen ble utnevnt til sin første stilling som general og sjef for Heimevernet. Forsvarspolitisk talsperson Christian Tybring-Gjedde i Frp viser til at det er forsvarsministerens ansvar å forsikre seg om at forsvarssjefen har den nødvendige integritet og faglige kompetanse. – En statsråd må kontinuerlig vurdere tilliten til underliggende sjefer når det dukker opp forhold som er egnet til å sette integriteten i tvil. Det regner jeg statsråden gjør også i denne saken, sier Tybring-Gjedde. – Vi går inn i en tid som krever at alt fokuset rettes mot styrking av Forsvaret. Det gjelder politisk og militær ledelse. Det som nå dukker opp er forstyrrende og som vi skulle vært foruten, sier Tybring-Gjedde.
SV, Venstre og KrF krever svar fra forsvarsminister Bjørn Arild Gram (Sp) om feilaktig pågripelse i Afghanistan To sentrale spørsmål dreier seg om hvilket navn som ble brukt på fangen i meldingen som ble sendt hjem og i rapporten som ble laget etter operasjonen. Forsvarsministeren nekter å uttale seg om saken, han viser til at informasjonen er hemmelig Politikere oppfordrer Gram om å legge alle kort på bordet.